סיינה מילר

ביוגרפיה

מילר נולדה בעיר ניו יורק שבארצות הברית למשפחה נוצרית, אולם בגיל שנה הם עברו להתגורר בלונדון שבאנגליה. אמה ג'וזפין היא דוגמנית עבר אנגלייה ילידת-דרום אפריקה, שניהלה את האקדמיה למשחק של לי שטרסברג בלונדון. אביה אדוארד מילר הוא בנקאי אמריקאי.
הורייה התגרשו בילדותה.
מילר למדה בפנימייה פרטית לבנות בכפר אסקוט שבמחוז ברקשייר באנגליה, ולאחר מכן למדה משחק במשך שנה בבית ספר למשחק של לי שטרסברג, המקורי שבניו יורק.
מילר מחזיקה באזרחות אמריקאית, ביחד עם אזרחות בריטית.

דוגמנות וסטייל

החלה את הקריירה שלה כדוגמנית קטלוגים והתקדמה לפרסומות ולמגזיני אופנה נחשבים באירופה.
מילר פרסמה את חברת הג'ינסים "Pepe Jeans" במשך שנתיים. 
מילר נבחרה לפרסם את שני הבשמים "בוס אורנג" ו"Boss Orange Le Parfum du Bonheur" מחברת "הוגו בוס".
מלבד דוגמנות מילר מתעסקת גם בעיצוב ובסטייל,
בשנת 2007 השיקה לחנויות את פריט האופנה -"Twenty8Twelve" (ע"פ תאריך הלידה שלה) ביחד עם אחותה מעצבת האופנה סוואנה מילר.
מילר נחשבת לבולטת ולמובילת סגנון האופנה המודרני בוהו שיק ביחד עם קייט מוס.
הוכתרה לסמל האופנה של שנת 2009 על ידי מגזין הנשים הבינלאומי "Elle".

משחק

בשנת 1999 התנסתה מילר לראשונה על בימת התיאטרון כשהשתתפה בהפקת אוף ברודוויי.
בשנת 2001 קיבלה את תפקידה הראשון בקולנוע בסרט "South Kensington" לצד רופרט אוורט ואל מקפירסון.
בשנת 2003 התקבלה מילר לתפקיד ראשי בסדרת הפעולה האמריקאית "אדי הנלהב" בתור פיונה השותפה לדירה של בלש משטרת ניו יורק הבעייתי אדי ארלט שנשלח ללונדון לעבוד עבור הסקוטלנד יארד.
מילר זכתה לפרסום גדול לראשונה בזכות הופעתה לצדו של ג'וד לאו בקומדיה "אלפי", בה הופיעה בתור ניקי איתה עובר לגור אלפי במהלך הסרט.
שיחקה בנוסף בקומדיית הפשע "לאייר קייק" בתור תמי אליה נמשך סוחר הקוקאין מר אקס (דניאל קרייג).
ב-2005 הופיעה בתור הסופרת הפמיניסטית פרנצ'סקה ברוני בה מתאהב המחזר ג'קומו קזנובה (הית' לדג'ר) בדרמה התקופתית "קזנובה".
ב-2006 השילה מילר מספר קילוגרמים מגופה לצורך התפקיד הראשי בדרמה הביוגרפית "פקטורי גירל" אודות חייה ההרסניים של השחקנית אידי סדג'וויק.
ב-2007 קיבלה מילר מועמדות לפרס אינדפנדנט ספיריט על אחת מהופעותייה הטובות בקריירה בסרטו של סטיב בושמי "ראיון לילי", בתור אלילת הפפראצי השחקנית קטיה.
מילר השתתפה בפנטזיה "אבק כוכבים" בתפקיד ויקטוריה פורסטר אהובתו של טריסטן ת'ורן (צ'ארלי קוקס).
ב-2008 שיחקה לצידה של קירה נייטלי בסרט "קצה האהבה" וגילמה את קייתלין מקנמרה אשתו של המשורר דילן תומאס.
ב-2009 הופיעה מילר בשובר הקופות הגדול בקריירה שלה "ג'י. איי. ג'ו כוח המחץ" בתור הברונית, אשת המודיעין הבכירה של ארגון הפשע "קוברה".
הופעתה בסרט זכתה לביקורות צוננות והיא הוכתרה לשחקנית המשנה הגרועה של השנה בטקס פרסי פטל הזהב. 
בשנת 2012 הועמדה מילר לפרס גלובוס הזהב על הופעתה בתפקיד כוכבת הקולנוע והדוגמנית טיפי הארדן בסרט-הטלוויזיה "The Girl".
ב-2016 שיחקה בדרמת הפשע "חי את הלילה", לצד בן אפלק, זואי סלדנה ואל פנינג.
בשנת 2017 שיחקה בדרמה הביוגרפית "העיר האבודה Z" המבוססת על ספר באותו שם, לצד צ'ארלי האנם ורוברט פטינסון.

חיים אישיים

מילר ניהלה מערכת יחסים מתוקשרת עם כוכב הקולנוע האנגלי ג'וד לאו איתו שחקה בסרט "אלפי", השניים התארסו בשנת 2004 ונפרדו כעבור שנה לאחר שלאו הודה בכך שבגד במילר עם האומנת של ילדיו.
בשנת 2007 התארסה מילר לשחקן הוולשי ריס איפנס ונפרדה ממנו לאחר שנה.
בנוסף מילר ניהלה מערכת יחסים עם השחקן האמריקאי ג'יימס פרנקו.
מילר הפכה לאייטם תקשורתי סוער לאחר שנתפסה מתנשקת על יאכטה באיטליה עם השחקן האמריקאי בלת'זר גטי, מילר ניהלה את מערכת היחסים תחת צל כבד של "הורסת משפחות" מאחר שגטי היה אב לארבעה וגרוש טרי. ב-2009 חזרה לצאת עם ג'וד לאו למשך כשנתיים. ב-2011 החלה לצאת עם השחקן האנגלי טום סטורידג' (Tom Sturridge). ביולי 2012 נולדה להם בת.

הסתבכויות עם הפפראצי

הסתבכויותייה של מילר עם צלמי הפפראצי כללו תביעות משפטיות רבות. מילר רשמה לזכותה ניצחון לאחר שזכתה בתביעה כנגד סוכנות הפפראצי הגדולה ביותר בלונדון, על פי צו בית משפט לצלמים אסור להימצא לידה או על יד ביתה.
בשנת 2008 הגישה תביעה כנגד עיתונים בריטיים מרכזיים לאחר שפרסמו תמונות עירום שלה.
בשנת 2011 זכתה מילר לאחר הליך משפטי מפרך בתביעתה כנגד הצהובון "ניוז אוף דה וורלד", המגזין נאלץ לשלם לה סכום פיצויים בסך מאה אלף ליש"ט. את התביעה הגישה מילר בגין האזנות סתר לשיחותיה הפרטיות בין השנים 2005–2006.